cyanic-selkie/wikianc huggingface dataset:
ชมะนันทน์ วรรณวินเวศร์
ประวัติ
นอกจากนี้ยังเป็นอาจารย์พิเศษทางด้านกฎหมายและบรรยายให้คณะนิเทศศาสตร์สื่อสารมวลชน เคยเป็นพรีเซนเตอร์โฆษณาแบรนด์ ส่วนทางด้านกีฬานั้นเป็นนักแข่งมอเตอร์ไซค์ Superbike และเป็นนักแสดงมีผลงานภาพยนตร์ไทยเรื่อง บ้านผีสิง และ นางไม้
พ.ศ. 1176
พุทธศักราช 1176 ใกล้เคียงกับ
ออแตลฌอร์ฌ-แซ็งก์
ออแตลฌอร์ฌ-แซ็งก์ (Hôtel George-V; "โรงแรมพระเจ้าจอร์จที่ 5") เป็นโรงแรมหรูหราระดับห้าดาวตั้งอยู่ใกล้เคียงช็องเซลีเซบนถนนพระเจ้าจอร์จที่ 5 กรุงปารีส ประเทศฝรั่งเศส โดยตั้งชื่อตามถนนอันเป็นตั้งดังกล่าวนั้น
ห้องชุดรอยัล (Royal Suite) ของโรงแรมนี้ราคาคืนละ 24,550 ดอลลาร์สหรัฐ และซีเอ็นเอ็นโก (CNN Go) จัดเมื่อปี 2555 ว่าแพงเป็นอันดับที่ 11 ของโลก
ประวัติ
ออแตลฌอร์ฌ-แซ็งก์เป็นโรงแรมหลังที่แปดที่ฌอแอล อีลม็อง (Joel Hillman) ก่อตั้งขึ้น มูลค่าการก่อสร้างอยู่ที่สามสิบเอ็ดล้านดอลลาร์สหรัฐ และเปิดเมื่อปี 2471 เจ้าของคนต่อมาคือ ฟร็องซัว ดูว์เพร (François Dupré) ผู้เป็นเจ้าของโรงแรมปลาซาอาเตเน (Plaza Athénée) ในกรุงปารีส และโรงแรมริตซ์การ์ลตงมงเรอาล (Ritz Carlton Montreal) ในนครมงเรอาล ประเทศแคนาดา ด้วย
ออแตลฌอร์ฌ-แซ็งก์มีห้องรับรองแขกสองร้อยสี่สิบห้าห้อง และได้รับรางวัลชนะเลิศหลายรายการจากนิตยสารคอนเดแนสต์แทรเวเลอร์ (Condé Nast Traveler) นอกจากนี้ ภัตตาคารเลอแซ็งก์ (Le Cinq) ของโรงแรม ยังได้รับดาวมิชแล็ง (Michelin) ถึงสองดวงด้วย
บริษัทคิงดอมโฮลดิง (Kingdom Holding Company) ซึ่งเป็นบริษัทลงทุนภายใต้ความควบคุมของเจ้าชายอัลวะลีด บิน เฏาะลาล (Al-Waleed bin Talal) แห่งซาอุดีอาระเบีย ได้เป็นเจ้าของออแตลฌอร์ฌ-แซ็งก์ตั้งแต่ปี 2551 และตั้งให้กลุ่มโรงแรมโฟร์ซีซันส์ (Four Seasons Hotels) เป็นผู้จัดการ กับให้คริสโตเฟอร์ นอร์ตัน (Christopher Norton) เป็นผู้จัดการทั่วไปและเป็นรองประธานภูมิภาค
เต่าหญ้า
เต่าหญ้า หรือ เต่าสังกะสี หรือ เต่าหญ้าแปซิฟิก (Olive ridley sea turtle, Pacific ridley) เป็นเต่าทะเลชนิดหนึ่ง มีชื่อวิทยาศาสตร์ว่า Lepidochelys olivacea
เป็นเต่าทะเลขนาดเล็ก มีความยาวเต็มที่ประมาณ 60-70 เซนติเมตร น้ำหนักเมื่อโตเต็มที่ประมาณ 30-40 กิโลกรัม กระดองมีสีเขียวมะกอกหรือสีน้ำตาล เกล็ดบนกระดองมีลักษณะซ้อนกันเหมือนสังกะสีมุงหลังคา อันเป็นที่มาของอีกชื่อเรียกหนึ่ง ส่วนท้องมีสีเหลืองออกขาว หัวค่อนข้างโต ดวงตาปูนโปนออกมา กระดองมีความแข็งมาก ริมฝีปากสั้นทู่และคมแข็งแรงมากเพื่อใช้สำหรับขบกัดกินสัตว์มีกระดองซึ่งเป็นอาหารหลัก ส่วนของกระดองและท้องเชื่อมต่อกัน เป็นเต่าทะเลที่ว่ายน้ำได้เร็วมาก โดยอาจว่ายได้ถึง 35 กิโลเมตรต่อหนึ่งชั่วโมง
ในน่านน้ำไทยจะพบได้ในฝั่งทะเลอันดามัน ในอ่าวไทยจะพบได้น้อยกว่า จัดเป็นเต่าทะเลอีกชนิดหนึ่งที่พบได้น้อบมากในน่านน้ำไทย โดยการวางไข่มีรายงานว่าพบที่ฝั่งทะเลอันดามันเท่านั้น โดยไม่พบในฝั่งอ่าวไทย และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
อุทยานกีฬาสิงคโปร์
อุทยานกีฬาสิงคโปร์ (Singapore Sports Hub; Hab Sukan Singapura) เป็นศูนย์กีฬาที่มีขนาดใหญ่ที่สุดของประเทศสิงคโปร์ เริ่มก่อสร้างในปี ค.ศ. 2010 แล้วเสร็จในปี ค.ศ. 2014
อนุกรมเรขาคณิต
ในทางคณิตศาสตร์ อนุกรมเรขาคณิต เป็นอนุกรมที่พจน์ต่างๆ ถูกสร้างขึ้นโดยการคูณพจน์ก่อนหน้าด้วยค่าคงตัวค่าหนึ่ง นั่นคือมาจากลำดับเรขาคณิต ตัวอย่างเช่น และโดยทั่วไป อนุกรมเรขาคณิต
อุทยานกีฬาสิงคโปร์
ในปี ค.ศ. 2015 ศูนย์กีฬาแห่งนี้ได้ใช้เป็นสถานที่จัดกีฬาซีเกมส์ ครั้งที่ 28 ที่สิงคโปร์เป็นเจ้าภาพ โดยพิธีเปิดและปิดจะจัดที่สนามกีฬาแห่งชาติสิงคโปร์
อนุกรมเรขาคณิต
จะเป็นอนุกรมลู่เข้าก็ต่อเมื่อ |r| < 1
ผลรวมย่อย
ซึ่งพจน์อื่นๆ จะตัดกันหายไปหมด จัดรูปแบบใหม่ จะได้สูตรสำหรับคำนวณผลรวม โดยที่ r ≠ 1 ดังนั้นกรณีทั่วไปของสูตรนี้คือ
สำหรับอนุกรมเรขาคณิตที่มีแต่เลขชี้กำลังของ r เป็นจำนวนคู่ คูณทั้งสองข้างด้วย (1-r^2) จะได้สูตร
ส่วนเลขชี้กำลังของ r ที่มีแต่จำนวนคี่ จะได้สูตร
ผลรวมทั้งหมด
สามารถคำนวณได้จากสูตรของผลรวมจำกัด
ซึ่ง r^k จะมีค่าเข้าใกล้ 0 เมื่อ k มีค่าเข้าใกล้อนันต์ก็ต่อเมื่อ |r| < 1 ดังนั้น
สำหรับอนุกรมเรขาคณิตที่มีแต่เลขชี้กำลังของ r เป็นจำนวนคู่ จะได้สูตร
ส่วนเลขชี้กำลังของ r ที่มีแต่จำนวนคี่ จะได้สูตร
โดยที่สูตรทั้งหมดด้านบนจะใช้ได้เมื่อ |r| < 1 เท่านั้น นอกเหนือจากนี้จะเป็นอนุกรมลู่ออก
ทศนิยมซ้ำ
สูตรผลรวมของอนุกรมเรขาคณิตใช้เขียนทศนิยมซ้ำเป็นเศษส่วนได้ โดยตัวอย่างเช่น 0.121212... เขียนได้เป็นอนุกรมเรขาคณิตที่มี a = 12/100 และ r = 1/100 ดังนี้
ในทำนองเดียวกันสามารถพิสูจน์ได้ว่า ทศนิยมซ้ำที่มีช่วงซ้ำยาว n หลัก จะสามารถเขียนในรูปของเศษส่วนที่มีเศษเป็นชุดตัวเลขที่ซ้ำ และส่วนเป็น 10n - 1
อนุกรมกำลัง
จากสูตร
สามารถนำไปพิสูจน์อนุกรมอื่น ๆ ได้โดยแคลคูลัส เช่น เมื่อนำสูตรนี้ไปหาอนุพันธ์ซ้ำ ๆ จะได้
เป็นเช่นนี้เรื่อยไป
จังหวัดคาปูลูอังดีนากัต
จังหวัดคาปูลูอังดีนากัต (เซบัวโน: Mga Isla sa Dinagat; ซูรีเกา: Mga Puyo nan Dinagat) เป็นจังหวัดหมู่เกาะในเขตคารากา ประเทศฟิลิปปินส์ ตั้งอยู่ทางตอนใต้ของอ่าวเลเต มีอาณาเขตติดต่อกับจังหวัดเลเตทางทิศตะวันตก และติดกับเกาะมินดาเนาทางทิศใต้ เกาะที่สำคัญคือเกาะดีนากัต มีความยาวแนวเหนือ-ใต้ประมาณ 60 km จังหวัดนี้ถูกจัดตั้งขึ้นในปี ค.ศ. 2006 โดยเป็นจังหวัดที่ใหม่เป็นอันดับที่สองของประเทศ รองจากจังหวัดคันลูรังดาเบาที่จัดตั้งในปี ค.ศ. 2013 จุดที่สูงที่สุดในจังหวัดอยู่ที่ภูเขาเรโดนโด ระดับความสูง 939 m จากระดับน้ำทะเล
สก็อตต์ โอแกน
สก็อตต์ โอแกน (เกิดเมื่อวันที่ 3 พฤษภาคม ค.ศ. 1952) เป็นนักการเมืองและนักธุรกิจจากสหรัฐอเมริกา เกิดที่เมืองโคลัมบัส (รัฐโอไฮโอ) จบการศึกษาที่โรงเรียนซีเคร็สท์ในปี ค.ศ. 1970 และตั้งแต่ปี ค.ศ. 1995 จนถึงปี ค.ศ. 2001 โอแกนได้เป็นสมาชิกสภาผู้แทนราษฎรรัฐอะแลสกาสังกัดพรรคริพับลิกัน  ปัจจุบันสมรสแล้ว มีบุตรด้วยกัน 2 คน
บริติชเอเชียแอร์เวย์
บริติชเอเชียแอร์เวย์ (British Asia Airways) เป็นสายการบินและบริษัทลูกของบริติชแอร์เวย์ซึ่งก่อตั้งเมื่อเดือนมีนาคม พ.ศ. 2536 โดยมีฐานบินหลักในประเทศไต้หวันเพื่อดำเนินเส้นทางบินลอนดอน–ฮ่องกง–ไทเป เนื่องจากปัญหาความสัมพันธ์ระหว่างประเทศของสาธารณรัฐจีนส่งผลทำให้สายการบินประจำชาติที่เดินทางไปยังสาธารณรัฐประชาชนจีนไม่ได้รับอนุญาตให้เดินทางไปไต้หวัน (สาธารณรัฐจีน) ซึ่งสายการบินในลักษณะเดียวกันได้แก่เจแปนเอเชียแอร์เวย์ (โดยเจแปนแอร์ไลน์) ออสเตรเลียเอเชียแอร์ไลน์ (โดยควอนตัส) และแอร์ฟรานซ์อาซีย์ (โดยแอร์ฟรานซ์)
ฝูงบินของบริติชเอเชียแอร์เวย์ประกอบด้วยเครื่องบินโบอิง 747-436 ซึ่งใช้ลายพิเศษโดยเปลี่ยนส่วนหางจากธงยูเนียนแจ็กเป็นอักษรจีน 英亞 หรือ "บริติชเอเชีย" ในภาษาจีนกลาง
บริติชเอเชียแอร์เวย์ปิดตัวลงในเดือนธันวาคม พ.ศ. 2544 หลังจากที่บริติชแอร์เวย์ยกเลิกเส้นทางบินไปไทเป
ตารางตัวหาร
ตารางนี้จะแสดงตัวหารทั้งหมดของจำนวน 1 ถึง 1000
ตัวหาร ของจำนวนเต็ม n คือจำนวนเต็ม m ซึ่ง n/m เป็นจำนวนเต็ม (และมันก็จะเป็นตัวหารของ n ด้วย) ตัวอย่างเช่น 3 เป็นตัวหารของ 21 เพราะว่า 21/3 = 7 (และ 7 เป็นตัวหารของ 21 ด้วย)
ถ้า m เป็นตัวหารของ n แล้ว −m ก็จะเป็นตัวหารของ n ด้วย ตารางนี้จะแสดงเฉพาะตัวหารที่เป็นบวก
วิศิษฏ์ วิศิษฏ์สรอรรถ
ศาสตราจารย์พิเศษ วิศิษฏ์ วิศิษฏ์สรอรรถ ( 1 ก.พ. 2508 -) เป็นข้าราชการพลเรือนชาวไทย ปัจจุบันเป็นปลัดกระทรวงดิจิทัลเพื่อเศรษฐกิจและสังคม อดีตผู้อำนวยการสำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สำนักงาน ป.ย.ป.) สำนักนายกรัฐมนตรี อดีตปลัดกระทรวงยุติธรรม อดีตอธิบดีกรมพินิจและคุ้มครองเด็กและเยาวชน อดีตผู้อำนวยการสำนักงานกิจการยุติธรรม และอดีตอธิบดีกรมบังคับคดี
ประวัติ
วิศิษฎ์ วิศิษฏ์สรอรรถ เกิดเมื่อวันที่ 1 กุมภาพันธ์ พ.ศ. 2508 ที่กรุงเทพมหานคร เป็นบุตรของพันตำรวจเอก โดม วิศิษฏ์สรอรรถ กับนางวันเพ็ญ วิศิษฏ์สรอรรถ สมรสกับนาง นิศากร วิศิษฏ์สรอรรถ ผู้ว่าราชการจังหวัดพัทลุง
การศึกษา
วิศิษฏ์ วิศิษฏ์สรอรรถ จบการศึกษาชั้นมัธยม จากโรงเรียนสวนกุหลาบวิทยาลัย ปริญญาตรีนิติศาสตรบัณฑิต (เกียรตินิยมอันดับสอง) จากมหาวิทยาลัยธรรมศาสตร์ ประกาศนียบัตรเนติบัณฑิตไทย สำนักอบรมศึกษากฎหมายแห่งเนติบัณฑิต และ LL.B. (Second Class Honors, Upper Division) University of Wales, United Kingdom
นอกจากนั้นยังสำเร็จการศึกษา Barrister-at-Law of Gray's Inn (เนติบัณฑิตอังกฤษ)
การรับราชการ
วิศิษฏ์ วิศิษฏ์สรอรรถ รับราชการในสังกัดกระทรวงยุติธรรม เคยดำรงตำแหน่งผู้พิพากษาแขวงสงขลา ผู้พิพากษาประจำกระทรวง ผู้อำนวยการสำนักฟื้นฟูกิจการของลูกหนี้กระทรวงยุติธรรม กรมบังคับคดี ต่อมาในปี พ.ศ. 2543 เป็นรองอธิบดีกรมบังคับคดี และในปี พ.ศ. 2546 เป็นผู้อำนวยการสำนักงานกิจการยุติธรรม
นอกจากนั้นยังเคยได้รับแต่งตั้งเป็นกรรมการหลายคณะ อาทิ เป็นประธานกรรมการในคณะกรรมการกํากับสำนักงานพัฒนาธุรกรรมทางอิเล็กทรอนิกส์​ กรรมการในคณะกรรมการตรวจสอบข้อเท็จจริง และข้อกฎหมายกรณีคำสั่งไม่ฟ้องคดีอาญาที่อยู่ในความสนใจของประชาชน กรรมการในคณะกรรมการบริหารสถานการณ์ฉุกเฉิน และประธานกรรมการเฉพาะกิจด้านกฎหมายในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กรรมการและผู้ช่วยเลขานุการในคณะกรรมการโครงการราชทัณฑ์ปันสุข ทำความ ดี ด้วยหัวใจ อดีตเลขานุการใน คณะกรรมการโครงการราชทัณฑ์ปันสุข ทำความ ดี ด้วยหัวใจ
ปัจจุบันดำรงตำแหน่งปลัดกระทรวงดิจิทัลเพื่อเศรษฐกิจและสังคม และกรรมการกฤษฎีกา สำนักงานคณะกรรมการกฤษฎีกา
ซูเปอร์สแมชบราเธอร์บรอวล์
ซูเปอร์สแมชบราเธอร์บรอวล์ (大乱闘スマッシュブラザーズX; Super Smash Bros. Brawl) เป็นวิดีโอเกมรวมของนินเทนโด จัดจำหน่ายโดยนินเทนโดสำหรับเครื่องเล่นวิดีโอเกมระบบวี ได้มีการประกาศล่วงหน้าถึงเกมดังกล่าวที่งานแถลงข่าวในงาน E3 2005 โดยซาโตรุ อิวาตะซึ่งเป็นประธานและกรรมการผู้จัดการ มาซาฮิโร ซากุราอิ ซึ่งเป็นผู้อำนวยการในเกมสองชุดก่อนหน้านี้ ก็ได้รับบทเป็นผู้อำนวยการสำหรับงวดที่สามนี้ตามคำขอของอิวาตะด้วย โดยการพัฒนาเกมได้เริ่มในเดือนตุลาคม ค.ศ. 2005
เซนมาร์เก็ต
เซนมาร์เก็ต (ZenMarket) เป็นเว็บไซต์อีคอมเมิร์ซสัญชาติญี่ปุ่น ในเครือบริษัท ZenGroup ก่อตั้งขึ้นเมื่อปี 2014 มีสำนักงานใหญ่และคลังสินค้าตั้งอยู่ในจังหวัดโอซากะ ประเทศญี่ปุ่น โดยเป็นบริการช้อปปิ้งของญี่ปุ่น (หรือเรียกอีกอย่างว่าพร็อกซี่, บริการพร็อกซี่ หรือ ตัวกลางในการช้อปปิ้ง) ที่ให้ผู้ใช้งานจากในประเทศต่าง ๆ ที่ไม่ได้อาศัยอยู่ในญี่ปุ่น สามารถสั่งซื้อสินค้าจากเว็บไซต์อีคอมเมิร์ซของญี่ปุ่นได้เป็นส่วนใหญ่
ด้วยเว็บ ZenMarket ผู้ใช้งานสามารถซื้อสินค้าจากแพลตฟอร์มช้อปปิ้งขนาดใหญ่ของญี่ปุ่น เช่น Mercari, Rakuten, Rakuma และ Yahoo! อีกทั้งยังสามารถเสนอราคาประมูลสินค้าบนแพลตฟอร์มการประมูลออนไลน์ คือ Yahoo! Auctions ซึ่งเป็นเว็บไซต์ประมูลหลักในญี่ปุ่น โดยคิดค่าบริการเพียง 300 เยนต่อรายการ (ประมาณ 75 บาท)
บริษัท ZenGroup ยังมีธุรกิจในเครืออื่น ๆ อีก ได้แก่ ZenPop - บริการกล่องสินค้าญี่ปุ่นรายเดือนกล่องบริการสินค้าญี่ปุ่นสำหรับสมาชิกรายเดือน, ZenPlus - แพลตฟอร์มสำหรับร้านค้าในญี่ปุ่นซึ่งต้องการนำสินค้ามาขายให้ลูกค้าต่างประเทศ และ ZenPromo - บริการให้คำปรึกษาบริษัทญี่ปุ่นที่ต้องการตีตลาดต่างประเทศ
ประวัติ
ZenMarket ก่อตั้งเมื่อเดือนเมษายน ปี 2014 ในชื่อ ZenMarket GK โดยนักเรียนชาวยูเครน 3 คนและนักเรียนชาวรัสเซียอีก 1 คน จากนั้นได้มีการเปลี่ยนชื่อเป็น ZenMarket ในเดือนตุลาคม ปี 2017 ในปี 2016 ZenMarket ได้เปิดตัว ZenPlus ซึ่งเป็นแพลตฟอร์มอีคอมเมิร์ซแบบบูรณาการที่รวบรวมทั้งธุรกิจและร้านค้าของญี่ปุ่นเพื่อให้สามารถขายสินค้าในต่างประเทศได้
สินค้าใน ZenPlus เช่น การซื้อ-ขาย การ์ดโปเกมอน "Pikachu Illustrator" หนึ่งในการ์ดเหล่านั้นสามารถขายได้ในราคา 25 ล้านเยน (ประมาณ 6.2 ล้านบาท) ในเดือนมิถุนายน ปี 2020 จนเดือนสิงหาคม ปีเดียวกันนั้น ก็มีการ์ดอีกหนึ่งใบ ขายได้ในราคา 22 ล้านเยน (ประมาณ 5.5 ล้านบาท) ในเดือนกุมภาพันธ์ ปี 2021 การ์ดที่ขายได้ราคาสูงที่สุด มีมูลค่าสูงถึง 38 ล้านเยน (ประมาณ 9.5 ล้านบาท) และล่าสุดในเดือนพฤษภาคม ปี 2022 สถิติถูกทำลายอีกครั้ง เมื่อการ์ด “Pikachu Illustrator” อีกใบขายได้ในราคา 98 ล้านเยน  (ประมาณ 25 ล้านบาท)
ปี 2017 ZenMarket มียอดขายรวม 2.2 พันล้านเยน (ประมาณ 546 ล้านบาท) และในปี 2018 ก็เพิ่มขึ้นเป็น 3.1 พันล้านเยน (ประมาณ 770 ล้านบาท) ในส่วนของปี 2019 บริษัทได้มีจำนวนผู้ใช้ที่ลงทะเบียน 547,835 คน
ปี 2021 เดือนมีนาคม ZenMarket ได้ถูกจัดอันดับอยู่ในลำดับที่ 208 จากการจัดอันดับของ FT ranking: Asia-Pacific High-Growth Companies 2021 จากเว็บไซต์ The Financial Times Nikkei Asia และในเดือนเมษายนปีเดียวกันนั้น ยอดจำนวนผู้ใช้ที่ลงทะเบียนใน ZenMarket ได้เพิ่มขึ้นทะลุ 1 ล้านคน มีการจัดส่งพัสดุไปมากกว่า 150 ประเทศ จนเมื่อเดือนกุมภาพันธ์ ปี 2023 บริษัทก็มีผู้ใช้ที่ลงทะเบียนมากกว่า 1.7 ล้านคนบนแพลตฟอร์ม
อ้างอิง
<references responsive="1" group="">
พ.ศ. 1178
พุทธศักราช 1178 ใกล้เคียงกับ
Teretrius
Teretrius เป็นสกุลของด้วงที่อยู่ในวงศ์ Histeridae มีมากกว่า 70 สปีชีส์ในสกุลนี้
สปีชีส์ในสกุล ได้แก่: • Teretrius accaciae Reitter, 1900
• Teretrius aestivus Lewis, 1885
• Teretrius africus Lewis, 1908
• Teretrius afrus (Lewis, 1893)
• Teretrius alluaudi Desbordes, 1916
• Teretrius americanus J. E. LeConte, 1860
• Teretrius antelatus Lewis, 1914
• Teretrius argentinus (Lewis, 1907)
• Teretrius australis Lewis, 1893
• Teretrius basalis Lewis, 1889
• Teretrius biformis (Cooman, 1933)
• Teretrius biguttatus (Lewis, 1910)
• Teretrius braganzae Lewis, 1900
• Teretrius cariniger (Cooman, 1933)
• Teretrius cingulus (Lewis, 1891)
• Teretrius convexisternus Bickhardt, 1921
• Teretrius corticalis Wollaston, 1867
• Teretrius cylindratus Desbordes, 1930
• Teretrius cylindrellus Casey, 1916
• Teretrius cylindricus Wollaston, 1864
• Teretrius doddi Blackburn, 1903
• Teretrius ellenbergeri Desbordes, 1914
• Teretrius erythraeus Lewis, 1908
• Teretrius fabricii Mazur, 1972
• Teretrius facetus (Lewis, 1879)
• Teretrius feae Lewis, 1888
• Teretrius formosus (Lewis, 1915)
• Teretrius gigas (Mazur, 1978)
• Teretrius gracilis (Blackburn, 1903)
• Teretrius gussakovskii Kryzhanovskij in Kryzhanovskij and Reichardt, 1976
• Teretrius immarginatus (Lewis, 1888)
• Teretrius indus Lewis, 1902
• Teretrius insinuans Marseul, 1862
• Teretrius intrusus Marseul, 1870
• Teretrius kraatzi Marseul, 1862
• Teretrius latebricola Lewis, 1901
• Teretrius lesnei Desbordes, 1930
• Teretrius longulus Lewis, 1888
• Teretrius marginatus Lewis, 1910
• Teretrius marshalli Lewis, 1902
• Teretrius mogul Lewis, 1911
• Teretrius montanus Horn, 1880
• Teretrius mozambicus Marseul, 1856
• Teretrius nigrescens (Lewis, 1891)
• Teretrius novaeguineae (Bickhardt, 1918)
• Teretrius obliquulus J. L. LeConte, 1857
• Teretrius orbus Lewis, 1888
• Teretrius parasita Marseul, 1862
• Teretrius peruanus Erichson, 1847
• Teretrius pilimanus Marseul, 1856
• Teretrius placitus Horn, 1880
• Teretrius poneli Gomy, 2005
• Teretrius praedator Lewis, 1911
• Teretrius pulex Fairmaire, 1877
• Teretrius punctulatus Fahraeus in Boheman, 1851
• Teretrius pusillus (Desbordes, 1930)
• Teretrius quadristriatus Lewis, 1902
• Teretrius rajah (Lewis, 1892)
• Teretrius rogueti Gomy, 2015
• Teretrius rufulus Marseul, 1856
• Teretrius schoutedeni Desbordes, 1924
• Teretrius segnis Marseul, 1856
• Teretrius shibatai Ôhara, 2008
• Teretrius somerseti Marseul, 1879
• Teretrius sorellensis (Blackburn, 1903)
• Teretrius stebbingii (Lewis, 1901)
• Teretrius subelongatus Desbordes, 1916
• Teretrius taichii Ôhara, 2008
• Teretrius tuberculifrons (Mazur, 1978)
• Teretrius zambezianus Desbordes, 1930
กเวรู
กเวรู (Gweru) เป็นเมืองใกล้กับศูนย์กลางของประเทศซิมบับเว ตั้งอยู่ที่จุดพิกัด -19.41667°N, 29.83333°W เมืองมีประชากรราว 146,073 คน (ค.ศ. 2009) เป็นเมืองใหญ่อันดับ 5 ของประเทศ กเวรูเป็นเมืองหลวงของจังหวัดมิดแลนส์ เมืองก่อตั้งเมื่อปี ค.ศ. 1894 โดย ดร. ลีนเดอร์ สตาร์ เจมส์สัน ธนาคารแห่งแรกในกเวรูเปิดในปี ค.ศ. 1896 และตลาดหุ้นเปิดในปี ค.ศ. 1898 ทางรถไฟมาถึงในปี ค.ศ. 1902 ได้รับสถานะเป็นเทศบาลในปี ค.ศ. 1914 และเป็นนครในปี ค.ศ. 1971 ได้เปลี่ยนชื่อจาก กเวโล (Gwelo) มาเป็นกเวรูในปี ค.ศ. 1982
หนูเป็นสาวแล้ว
หนูเป็นสาวแล้ว ภาพยนตร์ไทยออกฉายเมื่อปี พ.ศ. 2526 กำกับโดย ประวิทย์ ชุ่มฤทธิ์ สร้างโดย วิมานรัตน์ภาพยนตร์ โดย ณรงค์ วิมานรัตน์ เป็นผู้อำนวยการสร้าง บทประพันธ์และบทภาพยนตร์โดย ปราศรัย กีรกะจินดา นำแสดงโดย สรพงษ์ ชาตรี, มนฤดี ยมาภัย, ส.อาสนจินดา, ชูศรี มีสมมนต์, ลินดา ค้าธัญเจริญ, ธิติมา สังขพิทักษ์ และ ปัญญา นิรันดร์กุล ออกฉายเมื่อวันที่ 24 กุมภาพันธ์ พ.ศ. 2526 ฉายที่โรงภาพยนตร์เพชรรามา-เพชรเอ็มไพร์-สามย่าน-โอลิมปิค มีเพลงเอกของภาพยนตร์ชื่อเดียวกับภาพยนตร์ ขับร้องโดย พุ่มพวง ดวงจันทร์
คำโปรย
คุณภาพคับจอ หัวร่อประทับจิต กับสาวฮิตใจห้าว !
ปลากดหมูสาละวิน
ปลากดหมูสาละวิน (Salween rita; ) เป็นปลาน้ำจืดชนิดหนึ่ง จัดเป็นปลาหนังในวงศ์ปลากด (Bagaridae)  มีรูปร่างอ้วนป้อมคล้ายหมู  จึงเป็นที่มาของชื่อสามัญ มีหนวดสั้น ๆ 4 คู่ และลักษณะที่สะดุดตา คือ แผ่นกระดูกบริเวณท้ายทอยและบริเวณเหนือครีบอก เป็นแผ่นหนาและแข็งมาก สีพื้นของลำตัวมีสีเทาคล้ำส่วนท้องจะมีสีอ่อนกว่าส่วนหลังเล็กน้อย มักอาศัยอยู่ตามพื้นน้ำ กินสัตว์น้ำขนาดเล็กเป็นอาหาร
พบเฉพาะแม่น้ำสาละวินบริเวณพรมแดนไทย–พม่า เท่านั้น เช่น ประจวบคีรีขันธ์, กาญจนบุรี, อุทัยธานี, กำแพงเพชร, ตาก เป็นต้น โดยเฉพาะในแม่น้ำเมยที่เขตอำเภอท่าสองยาง จังหวัดตาก นับเป็นปลาที่หาได้ยากมาก โดยเป็นปลาที่พบได้เฉพาะบางฤดูกาลเท่านั้น มีสถานภาพใกล้สูญพันธุ์ในธรรมชาติ มีขนาดความยาวได้ถึง 2 เมตร น้ำหนักกว่า 150 กิโลกรัม (แต่ขนาดโดยเฉลี่ยประมาณ 1.50–1.80 เมตร) นับเป็นปลาที่มีขนาดใหญ่ที่สุดในวงศ์นี้ และใหญ่ที่สุดในบรรดาปลากดหมูทั้งหมด และด้วยความใหญ่ในรูปร่าง ทำให้ได้ชื่อเรียกของคนท้องถิ่นว่า "ปลาบึกสาละวิน"
เป็นปลาน้ำจืดอีกชนิดหนึ่ง ที่นิยมเลี้ยงเป็นปลาสวยงามสำหรับผู้ที่นิยมเลี้ยงปลาสวยงาม โดยเฉพาะปลาแปลก หายาก หรือปลาแม่น้ำขนาดใหญ่ ซึ่งทว่าหาได้ยากยิ่ง ทั้งการค้นหาในพื้นที่ธรรมชาติที่อยู่อาศัย กอรปกับเป็นปลาที่ขนส่งเคลื่อนย้ายลำบาก เนื่องจากส่วนใหญ่ ชาวพื้นเมืองที่เป็นผู้หาปลา ซึ่งได้แก่ชาวกะเหรี่ยงในพื้นที่ จะไม่มีอุปกรณ์ในการดูแลปลาให้มีชีวิตรอดเมื่อถูกจับ ดังนั้นปลาขนาดใหญ่ที่ถูกจับมักจะตาย อีกทั้งยังมักมีพฤติกรรมดุร้าย ชอบกัดหัวทรายซึ่งพ่นออกซิเจนให้แตกขณะทำการเคลื่อนย้ายอีกด้วย
พ.ศ. 1180
พุทธศักราช 1180 ใกล้เคียงกับ
สนามกีฬาแห่งชาติสิงคโปร์
สนามกีฬาแห่งชาติสิงคโปร์ (Singapore National Stadium,Stadium Nasional Singapura) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์ สร้างทดแทนสนามกีฬาแห่งชาติเดิมที่เปิดใช้มาตั้งแต่ ค.ศ. 1975 ตัวสนามสามารถปรับให้เข้ากับการแข่งขันกีฬาชนิดต่างๆ รวมถึงเป็นสนามที่มีหลังคาเลื่อนเปิด-ปิดได้ นับเป็นสิ่งก่อสร้างทรงโดมที่มีขนาดใหญ่ที่สุดในโลก สนามนี้มีความจุทั้งหมด 55,000 ที่นั่ง
ในปี ค.ศ. 2015 สนามกีฬาแห่งนี้เป็นสนามกีฬาหลักของซีเกมส์ 2015
โมเซส พอกาน
โมเซส แพทริค พอกาน (เกิดเมื่อวันที่ 29 กันยายน ค.ศ. 1933 – เสียชีวิตเมื่อวันที่ 16 เมษายน ค.ศ. 2017) เป็นนักธุรกิจและนักแสดง เกิดที่เมืองฟิชวอลลีย์ รัฐอะแลสกา เป็นสมาชิกสภาผู้แทนราษฎรรัฐอะแลสกา สังกัดพรรคเดโมแครต ในปี ค.ศ. 1967 จนถึงปี ค.ศ. 1970
อินเทอร์เน็ต2
อินเทอร์เน็ต2 (Internet2) หรือ UCAID เป็นเครือข่ายในการวิจัยที่เกิดจากการร่วมมือกันของมหาวิทยาลัย 207 แห่งในสหรัฐอเมริกา และได้การสนับสนุนจากบริษัทไอทีชั้นนำหลายแห่ง มีจุดประสงค์เพื่อทดลองเทคโนโลยีด้านเครือข่ายใหม่ๆ เช่น IPv6, IP multicasting และ quality of service ก่อนจะนำมาใช้จริงในอินเทอร์เน็ต
ออสเตรเลียเอเชียแอร์ไลน์
ออสเตรเลียเอเชียแอร์ไลน์ (Australia Asia Airlines; ) เป็นสายการบินและบริษัทลูกของควอนตัสที่ดำเนินการเส้นทางระหว่างออสเตรเลียและไต้หวัน เนื่องจากปัญหาทางการเมืองเกี่ยวกับสถานะของจีนและไต้หวัน โดยสายการบินประจำชาติที่เดินทางไปยังสาธารณรัฐประชาชนจีนจะไม่ได้รับอนุญาตให้เดินทางไปไต้หวัน
ฝูงบินของออสเตรเลียเอเชียแอร์ไลน์ประกอบด้วยเครื่องบินโบอิง 747 เอสพี 2 ลำ และโบอิง 767 1 ลำ ซึ่งโอนมาจากฝูงบินของควอนตัสและทาสีใหม่ โดยไม่มีธงชาติออสเตรเลีย และรูปจิงโจ้ที่หางเปลี่ยนเป็นแถบริบบิ้นแทน รหัสเดิมของออสเตรเลียเอเชียแอร์ไลน์คือ IM ก่อนจะเปลี่ยนมาเป็น QF ใน พ.ศ. 2537
ออสเตรเลียเอเชียแอร์ไลน์ปิดตัวลงใน พ.ศ. 2539 หลังจากควอนตัสแปรรูปเป็นเอกชนโดยสมบูรณ์ ทำให้สามารถดำเนินการบินไปยังไต้หวันได้เอง เครื่องบิน 3 ลำของออสเตรเลียเอเชียแอร์ไลน์จึงกลับไปประจำฝูงบินของควอนตัสตามเดิม
รินตินติน
รินตินติน (Rin Tin Tin) หรือชื่อเล่น Rinty (10 กันยายน พ.ศ. 2461 - 10 สิงหาคม พ.ศ. 2475) เป็นหมาพันธุ์เยอรมันเชพเพิร์ดที่มีชื่อเสียง  มันปรากฏตัวในภาพยนตร์เงียบจำนวนมาก ระหว่างปี พ.ศ. 2465 ถึง 2475 ร่วมสมัยเดียวกับสตรองฮาร์ท แต่รินตินตินมีชื่อเสียงกว่า เพราะมีลูกหลานจำนวนหลายรุ่น ยังปรากฏตัวอยู่ในภาพยนตร์ยุคหลังๆ
รินตินติน เกิดในประเทศฝรั่งเศส ถูกพบในสภาพตื่นตระหนกจากเสียงระเบิดในช่วงสงครามโลกครั้งที่หนึ่ง โดยลี ดันแคน ทหารอเมริกัน ผู้นำมันมาเลี้ยงและนำกลับไปสหรัฐอเมริกาด้วย มันมีความสามารถพิเศษ กระโดดได้สูงถึง 3.5 เมตร เป็นที่สะดุดตา ชาร์ลส โจนส์ ผู้สร้างภาพยนตร์ นำมาแสดงภาพยนตร์ในปี พ.ศ. 2465 แสดงเป็นหมาป่าในภาพยนตร์หลายเรื่อง
รินตินติน ตายเมื่อปี พ.ศ. 2475 ที่ลอสแอนเจลิส หลังจาก รินตินติน ตายไปแล้วร่างของมันถูกนำกลับไปฝังที่ประเทศฝรั่งเศส ลูกหลานของมันยังได้ปรากฏในภาพยนตร์ ภาพยนตร์โทรทัศน์ และละครวิทยุ ต่อมาอีกหลายปี
ชื่อของรินตินติน ได้รับการจารึกไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา
สายสีแดง (องค์การขนส่งมวลชนมหานครแอตแลนตา)
รถไฟใต้ดินแอตแลนตา สายสีแดง เป็นเส้นทางรถไฟฟ้าในนครแอตแลนตา วิ่งจาก สถานีนอร์ทสปริงส์ ไปยัง สถานีแอร์พอร์ต โดยในตอนแรกถูกเรียกว่า สายเหนือ-ใต้ จนถึงเดือนตุลาคม ค.ศ. 2009 ที่มีการกำหนดสีขึ้น เส้นทางส่วนใหญ่วิ่งคู่ขนานกับ สายสีทอง
รายชื่อสถานี
สถานีในช่องสีเขียว เปิดให้บริการตลอดทั้งวัน
ลอจิกเกต
ลอจิกเกต หรือ ประตูสัญญาณตรรกะ (logic gate) เป็นตัวดำเนินการทางตรรกศาสตร์ซึ่งรับข้อมูลเข้าอย่างน้อยหนึ่งตัว มาคำนวณและส่งข้อมูลออกหนึ่งตัว การทำงานของเกตนิยมเขียนอยู่ในรูปพีชคณิตแบบบูล เมื่อนำเกตต่าง ๆ มาประกอบเป็นวงจรจะได้วงจรตรรกะ (logic circuit) ซึ่งเป็นวงจรดิจิทัลประเภทหนึ่ง เกตนิยมสร้างโดยใช้ไดโอดและทรานซิสเตอร์ในวงจรอิเล็กทรอนิกส์ แต่ก็สามารถสร้างโดยใช้วงจรรีเลย์, แสง หรือกลไกอื่น ๆ ได้ด้วย
เกตพื้นฐาน
เกตพื้นฐานมีทั้งหมด 7 ตัว ได้แก่ OR, AND, NOT, NOR, NAND, XOR และ XNOR เกตที่กล่าวมานี้ไม่ได้เป็นอิสระต่อกัน กล่าวคือเกตบางตัวสามารถสร้างโดยเกตตัวอื่น ๆ ได้ เช่น NOR สามารถสร้างจาก OR ตามด้วย NOT เป็นต้น ในจำนวนเกตพื้นฐานนี้ มีเพียง NAND หรือ NOR ตัวใดตัวหนึ่งก็สามารถสร้างเกตที่เหลือทั้ง 7 ตัวได้ ตัวดำเนินการที่ใส่ไว้เป็นตัวดำเนินการของพีชคณิตแบบบูล
OR gate
เกต OR คือเกตที่ให้สัญญาณขาออกเป็น 0 เมื่อสัญญาณขาเข้าทุกตัวเป็น 0 และจะให้สัญญาณขาออกเป็น 1 เมื่อสัญญาณขาเข้าตัวใดตัวหนึ่งเป็น 1 เป็นความหมายเดียวกับตรรกะ "หรือ" มีตัวดำเนินการคือ + ตารางค่าความจริงของเกต OR เป็นดังนี้
Not gate
Not gate คือเกตที่ให้สัญญาณขาออกเป็นส่วนเติมเต็มของสัญญาณขาเข้า หรือเป็นการสลับค่าของสัญญาณขาเข้า เป็นความหมายเดียวกับตรรกะ "นิเสธ" เกตนี้จะรับสัญญาณขาเข้าเพียงข้างเดียว มีตัวดำเนินการคือ (อ่านว่า not A หรือ A bar) ตารางค่าความจริงของเกต NOT เป็นดังนี้
And gate
and gate คือเกตที่ให้สัญญาณขาออกเป็น 1 เมื่อสัญญาณขาเข้าทุกตัวเป็น 1 และจะให้สัญญาณขาออกเป็น 0 เมื่อสัญญาณขาเข้าตัวใดตัวหนึ่งเป็น 0 ตารางค่าความจริงของเกต AND เป็นดังนี้
NOR gate
NOR gate คือเกตที่ให้สัญญาณขาออกเป็น 1 เมื่อสัญญาณขาเข้าทุกตัวเป็น 0 และจะให้สัญญาณขาออกเป็น 0 เมื่อสัญญาณขาเข้าตัวใดตัวหนึ่งเป็น 1 หรือเป็นส่วนเติมเต็มของเกต OR นั่นเอง ตารางค่าความจริงของเกต NOR เป็นดังนี้
XOR gate (Exclusive OR)
XOR gate (บางทีก็เรียก เกต EOR) คือเกตที่ให้สัญญาณขาออกเป็น 1 เมื่อสัญญาณขาเข้าต่างกัน และจะให้สัญญาณขาออกเป็น 0 เมื่อสัญญาณขาเข้าเหมือนกัน มีตัวดำเนินการคือ ⊕ ซึ่ง A ⊕ B = (A + B) · ( + ) = · B + A · ตารางค่าความจริงของเกต XOR เป็นดังนี้
XNOR gate
XNOR gate คือเกตที่ให้สัญญาณขาออกเป็น 0 เมื่อสัญญาณขาเข้าต่างกัน และจะให้สัญญาณขาออกเป็น 1 เมื่อสัญญาณขาเข้าเหมือนกัน หรือเป็นส่วนเติมเต็มของเกต XOR นั่นเอง ซึ่ง = (A + ) · ( + B) = A · B + · ตารางค่าความจริงของเกต XNOR เป็นดังนี้
ยุทธการฉางชา (1939)
ยุทธการฉางชา (17 กันยายน – 6 ตุลาคม ค.ศ. 1939) เป็นความพยายามครั้งแรกของญี่ปุ่นในการยึดครองฉางชา ประเทศจีน ระหว่างสงครามจีน-ญี่ปุ่นครั้งที่สอง
เบื้องหลัง
สงครามจีน-ญี่ปุ่นยังคงดำเนินต่อไปหลังจากการสู้รบเป็นเวลาสองปี ในช่วงต้นเดือนกันยายน นายพลญี่ปุ่น โตชิโซะ นิชิโอะ ของ "กองทัพโพ้นทะเลญี่ปุ่นในจีน" และพลโท เซย์ชิโร อิตากาคิ ได้วางแผนที่จะยึดครองฉางชา เมืองหลวงของมณฑลหูหนาน กองพลที่ 101 และ 106 ของญี่ปุ่นได้มีการจัดวางกำลังทางฝั่งตะวันตกของแม่น้ำกาน ทางตอนเหนือของมณฑลเจียงซี และกองพลที่ 6, 3, 13 และ 33 เคลื่อนกำลังลงใต้จากมณฑลหูเป่ย์มายังมณฑลหูหนาน
ปัจจัยสำคัญที่เป็นแรงจูงใจสองประการของญี่ปุ่นในการโจมตี ได้แก่ การลงนามในสนธิสัญญาไม่รุกรานกันระหว่างพันธมิตรเยอรมนีและสหภาพโซเวียตศัตรูของญี่ปุ่น และหลังจากความพ่ายแพ้ของญี่ปุ่นในมองโกเลียใน การโจมตีในจีนครั้งใหญ่จะช่วยฟื้นขวัญกำลังใจของกองทัพได้
มีความชัดเจนว่ากองทัพญี่ปุ่นมีกำลังพลถึง 100,000 นาย ที่กำลังมุ่งหน้ามาบรรจบกันที่ฉางชา ยุทธศาสตร์ของจีนคือการตอบโต้แนวของข้าศึกทางตอนเหนือของมณฑลเจียงซีแล้วจึงล้อมแนวที่กำลังเดินทัพมุ่งลงใต้
ลำดับเหตุการณ์
ฝ่ายญี่ปุ่นเริ่มการโจมตีเมื่อวันที่ 17 กันยายน เมื่อกองทัพที่ประจำอยู่ทางตอนเหนือของมณฑลเจียงซีโจมตีไปทางตะวันตกมุ่งหน้าไปยังมณฑลเหอหนาน อย่างไรก็ตาม แนวของญี่ปุ่นขยายออกไปกว้างเกินไปทางตะวันตกและถูกโจมตีโต้โดยกองทัพจีนทั้งทางเหนือและทางใต้ บีบบังคับให้ต้องถอนกำลังกลับไปทางตะวันออก
เมื่อวันที่ 19 กันยายน ฝ่ายญี่ปุ่นดำเนินการโจมตีจีนตามแม่น้ำซินเชียงโดยตัดสินใจใช้แก๊สพิษ ถึงแม้ว่าการใช้แก๊สพิษจะถูกห้ามตามอนุสัญญาเจนีวา ตามที่นักประวัติศาสตร์ชาวญี่ปุ่น อาวุธเคมีได้รับมอบอำนาจจากคำสั่งเฉพาะที่กำหนดโดยจักรพรรดิฮิโรฮิโตะซึ่งถูกส่งผ่านไปยังกองบัญชาการกองทัพจักรวรรดิ การใช้อาวุธเคมีดังกล่าวได้มาจากการทดลองเชลยชาวจีนโดยหน่วย 731 อย่างไรก็ตามกองทัพญี่ปุ่นก็ได้ใช้แก๊สพิษต่อที่ตั้งของทหารจีน เมื่อวันที่ 23 กันยายน กองทัพญี่ปุ่นสามารถขับไล่ทหารจีนออกจากพื้นที่แม่น้ำซินเชียงได้ และกองพลที่ 6 และที่ 13 ข้ามแม่น้ำโดยมีการยิงสนับสนุนจากปืนใหญ่และเคลื่อนพลต่อลงไปทางใต้ตามแม่น้ำมีหลัว
การสู้รบอย่างหนักยังคงดำเนินต่อไปหลังวันที่ 23 กันยายน และกองทัพจีนล่าถอยไปทางทิศใต้เพื่อหลอกล่อให้ฝ่ายญี่ปุ่นติดตามมา ในขณะที่กองพันสนับสนุนเข้ามาถึงในทางตะวันออกและทางตะวันตกสำหรับกลยุทธ์การโอบล้อมกองทัพจีน เมื่อวันที่ 29 กันยายน ญี่ปุ่นเข้าถึงชานเมืองฉางชา อย่างไรก็ตาม ฝ่ายญี่ปุ่นไม่สามารถยึดเมืองนี้ได้เนื่องจากเส้นทางเสบียงถูกตัดขาดโดยกองทัพจีน
เมื่อวันที่ 5 ตุลาคม กองทัพจีนได้ยิงเครื่องบินญี่ปุ่นตกเป็นจำนวนมาก ซี่งเครื่องบินดังกล่าวได้รับคำสั่งจากยาสุจิ โอคามูระ เพื่อเป็นการเปิดทางรุกเข้าสู่ฉางชา และในวันที่ 6 ตุลาคม กองทัพญี่ปุ่นที่ฉางชาได้ถูกทำลายลงเป็นจำนวนมาก ในขณะที่ส่วนที่เหลืออยู่ล่าถอยไปทางทิศเหนือ
เมื่อวันที่ 10 ตุลาคม กองทัพจีนได้ยึดครองพื้นที่ในมณฑลหูหนานทางตอนเหนือของมณฑลหูเป่ย์และมณฑลเจียงซีตอนเหนือคืนกลับมาได้สำเร็จ
บทสรุป
ฉางชาถือเป็นเมืองหลักเมืองแรกที่ไม่ตกอยู่ในเงื้อมมือหลังการโจมตีของญี่ปุ่น ผู้บัญชาการ เสวี่ย เยวี่ย ผู้เป็นขุนศึกที่มีสีสันและพันธมิตรของเจียง ไคเช็ค ได้รับการชื่นชมจากชัยชนะที่ฉางชา การรักษาเมืองฉางชาไว้ทำให้ญี่ปุ่นไม่สามารถขยายอิทธิพลลงไปทางตอนใต้ของจีน
กีฬามหาวิทยาลัยโลกฤดูร้อน 2009
กีฬามหาวิทยาลัยโลกฤดูร้อน 2009 (2009 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 25 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่เบลเกรด เซอร์เบีย ระหว่างวันที่ 1 กรกฎาคม ถึง 12 กรกฎาคม พ.ศ. 2552
พระครูพิศาลธรรมโกศล (สุพจน์ กญฺจนิโก)
พระครูพิศาลธรรมโกศล เกิดที่จังหวัดพระนครศรีอยุธยา เมื่อเป็นฆราวาสใช้ชื่อว่า พจน์ คงเพียรธรรม เป็นบุตรคนที่ 4 ของนายลำใยและนางสำริด คงเพียรธรรม บรรพชาเป็นสามเณร เมื่อ พ.ศ. 2485 อายุ 17 ปี และ อุปสมบทเป็นพระภิกษุ เมื่อ พ.ศ. 2488 อายุ 20 ปี ณ วัดบ้านช้าง อำเภอวังน้อย พระนครศรีอยุธยา และย้ายมาจำพรรษาอยู่วัดประยุรวงศาวาส เมื่อ พ.ศ. 2489
ประมาณปี พ.ศ. 2510 พระครูพิศาลธรรมโกศลเริ่มเขียน เรื่องสั้นชุดหลวงตา โดยเริ่มจากเรื่องสั้นเรื่องแรก ชื่อ บุญหลง เมื่อนำมารวมเล่มจำหน่ายครั้งแรก จึงใช้ชื่อหนังสือว่า หลวงตา ตามชื่อตัวเอก
ต่อมาได้รับการติดต่อไปพิมพ์เผยแพร่ในนามของ ศูนย์การเผยแพร่พระพุทธศาสนา มูลนิธิอภิธรรม วัดมหาธาตุ และได้รับความนิยมเป็นอย่างมาก พิมพ์ซ้ำหลายครั้ง และนามปากกา แพรเยื่อไม้ ก็เป็นที่รู้จักแพร่หลาย
พระครูพิศาลธรรมโกศล มรณภาพเมื่อวันที่ 21 กุมภาพันธ์ พ.ศ. 2524 ด้วยโรคมะเร็งในหลอดอาหาร ที่โรงพยาบาลเปาโล
พรรคแรงงานและสหกรณ์
พรรคแรงงานและสหกรณ์ (Labour and Co-operative Party(มักถูกย่อเป็น Labour Co-op; Llafur a'r Blaid Gydweithredol)) เป็นชื่อที่ใช้โดยผู้สมัครรับเลือกตั้งในสหราชอาณาจักรที่ลงเลือกตั้งในนามพรรคแรงงานและพรรคสหกรณ์
พรานป่า (มิดเดิลเอิร์ธ)
กลุ่มพรานป่ามีสองกลุ่ม คือ พรานป่าทางเหนือ และพรานป่าแห่งอิธิลิเอน อย่างไรก็ตาม กลุ่มทั้งสองไม่ได้ติดต่อซึ่งกันและกัน แม้ว่าพวกเขาจะสัมพันธ์กันทางสายเลือดก็ตาม
เขตรักษาพันธุ์แพนด้ายักษ์แห่งเสฉวน
เขตรักษาพันธุ์แพนด้ายักษ์แห่งเสฉวน (, ซื่อชวนต้าฉงเมาชีซีตี้) ตั้งอยู่ทางตะวันตกเฉียงใต้ของมณฑลเสฉวน ประเทศสาธารณรัฐประชาชนจีน เป็นสถานที่เพาะพันธุ์และบ้านของแพนด้ายักษ์ (หมีแพนด้า) กว่าร้อยละ 30 ของแพนด้ายักษ์ทั่วโลก สัตว์ใกล้ศูนย์พันธุ์หลากหลายสายพันธุ์อื่น ๆ เช่น เสือดาวหิมะ เสือลายเมฆ และแพนด้าแดงอีกด้วย นอกจากนั้นแล้วยังเป็นสถานที่ที่อุดมสมบูรณ์ด้วยพืชพรรณนานาชนิด ประมาณ 5,000 ถึง 6,000 สปีชีส์ และคาดว่ามีความใกล้เคียงกับป่ายุคเทอร์เชียรี
มรดกโลก
เขตรักษาพันธุ์แพนด้ายักษ์แห่งเสฉวนได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่กรุงวิลนีอัส ประเทศลิทัวเนีย ด้วยข้อกำหนดและหลักเกณฑ์ในการพิจารณา ดังต่อไปนี้
หิรัณยกศิปุ
หิรัณยกศิปุ (हिरण्‍यकशिपु) หรือ หิรัณยกัสสปะ เป็นอสูรในคัมภีร์ปุราณะของศาสนาฮินดู ซึ่งถูกนรสิงห์ (อวตารของพระวิษณุ) สังหาร เพราะว่าหิรัณยกศิปุได้รับพรจากพระพรหมว่าจะไม่ถูกสังหารโดยมนุษย์หรือสัตว์ ซึ่งนรสิงห์ก็ไม่ใช่ทั้งมนุษย์หรือสัตว์ หิรัณยกศิปุมีน้องชายชื่อหิรัณยากษะ ซึ่งถูกนรสิงห์อวตารของพระวิษณุสังหารเช่นกัน
เรื่องราวของหิรัณยกศิปุ
เรื่องราวของหิรัณยกศิปุปรากฏอยู่ในคัมภีร์ภาควตปุราณะ ซึ่งได้บรรยายถึงอดีตชาติและสาเหตุที่จะต้องมาเกิดเป็นหิรัณยกศิปุและถูกนรสิงห์ซึ่งเป็นอวตารของพระนารายณ์สังหาร
สิทธิมนุษยชนในประเทศไทย
สิทธิมนุษยชนในประเทศไทยเป็นปัญหาที่ถกเถียงกันมาอย่างยาวนาน โดยเป็นหนึ่งในกลุ่มประเทศแรกที่ลงนามปฏิญญาสากลว่าด้วยสิทธิมนุษยชนของสหประชาชาติใน ค.ศ. 1948 และดูเหมือนมีความมุ่งมั่นที่จะรักษาข้อกำหนด อย่างไรก็ตาม ในทางปฏิบัติ ผู้มีอำนาจมักละเมิดสิทธิมนุษยชนของชาติไทยด้วยการลอยนวลพ้นผิด ตั้งแต่ ค.ศ. 1977 ถึง 1988 แอมเนสตี้ อินเตอร์เนชั่นแนล (AI) รายงานว่ามีการกลบเกลื่อนคดีฉาวโฉ่เกี่ยวกับการกักขังตามอำเภอใจมากกว่าหนึ่งพันราย การบังคับบุคคลให้สูญหาย 50 ครั้ง และการทรมานและการวิสามัญฆาตกรรมอย่างน้อย 100 ครั้ง นับตั้งแต่ปีนั้น ทาง AI แสดงให้เห็นว่าแทบไม่มีการเปลี่ยนแปลงเลย และสถิติสิทธิมนุษยชนของไทยโดยรวมยังคงเป็นปัญหา รายงานฮิวแมนไรท์วอทช์ใน ค.ศ. 2019 ขยายภาพรวมของ AI ที่เน้นเฉพาะกรณีของประเทศไทย เนื่องจากรัฐบาลของนายกรัฐมนตรี ประยุทธ์ จันทร์โอชา ดำรงตำแหน่งช่วงกลาง ค.ศ. 2019 สถิติสิทธิมนุษยชนของไทยยังคงไม่มีสัญญาณการเปลี่ยนแปลง
สนธิสัญญานานาชาติ
ใน ค.ศ. 1948 ประเทศไทยเป็นหนึ่งในกลุ่มชาติแรกที่ลงนามปฏิญญาสากลว่าด้วยสิทธิมนุษยชนของสหประชาชาติ โดยทำตามกติการะหว่างประเทศว่าด้วยสิทธิพลเมืองและสิทธิทางการเมืองในเรื่องเสรีภาพ สิทธิทางการเมือง และเสรีภาพพลเมืองตั้งแต่ ค.ศ. 1997
โครงสร้างการคุ้มครองทางกฎหมายในประเทศ
รัฐธรรมนูญแห่งราชอาณาจักรไทยฉบับปัจจุบัน (พ.ศ. 2560) ซึ่งร่างขึ้นโดย องค์กรซึ่งได้รับแต่งตั้งจากคณะผู้ยึดอำนาจการปกครองขณะนั้น ระบุไว้ในมาตรา 4 ว่า "ศักดิ์ศรีความเป็นมนุษย์ สิทธิ เสรีภาพ และความเสมอภาคของบุคคลย่อมได้รับความคุ้มครอง" มาตรา 25 ถึง 49 ได้บรรยายขอบเขตของสิทธิเฉพาะในบางด้าน เช่น ความยุติธรรมทางอาญา การศึกษา การไม่เลือกปฏิบัติ ศาสนา และเสรีภาพในการแสดงออก การก้าวก่ายชีวิตส่วนตัว ข้าวของเครื่องใช้ส่วนตัว โดยจำนวนมาตรา ในเรื่องสิทธิลดลง 14 มาตรา เมื่อเทียบกับรัฐธรรมนูญแห่งราชอาณาจักรไทย พุทธศักราช 2550
การจัดอันดับสิทธิและเสรีภาพขององค์การนอกภาครัฐ
ใน ค.ศ. 2020 รายงานสำรวจรายปีของฟรีดอมอินเดอะเวิลด์และรายงานฟรีดอมเฮาส์ของสหรัฐ ซึ่งมีหน้าที่พยายามวัดระดับประชาธิปไตยและเสรีภาพทางการเมืองในทุกประเทศ ปรับปรุงอันดับประเทศไทยจากไม่เสรีเป็นเสรีบางส่วน เนื่องจากข้อจำกัดในการชุมนุมลดลงเล็กน้อยและควบคุมการเลือกตั้งอย่างเข้มงวดได้ยุติช่วงเวลาคณะผู้ยึดอำนาจการปกครองโดยตรง แม้จะพบข้อบกพร่องที่สำคัญก็ตาม อย่างไรก็ตาม มีการปรับจากเสรีบางส่วนเป็นไม่เสรีอีกครั้งจากการยุบพรรคอนาคตใหม่ พรรคฝ่ายค้านที่เป็นที่นิยมในการเลือกตั้งทั่วไป ค.ศ. 2019 และรัฐบาลที่ปกครองโดยทหาร นำโดยนายกรัฐมนตรี ประยุทธ์ จันทร์โอชา การปราบปรามผู้เรียกร้องการปฏิรูปประชาธิปไตยในการประท้วงในประเทศไทย ค.ศ. 2020–2021 ใน ค.ศ. 2021 พระมหากษัตริย์และรัฐบาลเผด็จการทำให้เสรีภาพพลเมืองแย่ลงด้วยการใช้กฎหมายความผิดต่อองค์พระมหากษัตริย์อย่างรุนแรงต่อผู้ประท้วง ระบบความยุติธรรมที่ไม่น่าไว้วางใจ จำกัดเสรีภาพในการพูด และไม่มีเสรีภาพในการสมาคม ดัชนีภาพลักษณ์คอร์รัปชันก็แย่ลงจากอันดับ 36 ไปเป็น 35 ซึ่งอยู่ในประเทศที่ 110 จาก 180 ประเทศ
การค้ามนุษย์
การค้ามนุษย์เป็นปัญหาสำคัญในประเทศไทย ซึ่งมีทั้งการล่อลวงและการลักพาชายจากกัมพูชาโดยนักค้ามนุษย์และขายให้แก่เรือประมงผิดกฎหมายซึ่งจับปลาในอ่าวไทยและทะเลจีนใต้ ชายเหล่านี้ได้รับสัญญาว่าจะได้ทำงานที่มีรายได้ดีกว่า แต่กลับถูกบังคับให้ทำงานเป็นทาสบนเรือนานถึง 3 ปี การค้าเด็กก็เป็นอีกปัญหาหนึ่งที่สำคัญในประเทศไทยเช่นกัน โดยการบังคับให้เด็กที่ถูกลักพาซึ่งมีอาจมีอายุน้อยเพียง 4 ปีเป็นทาสเพื่อบริการทางเพศในนครใหญ่อย่างกรุงเทพมหานครและภูเก็ต กิจกรรมดังกล่าวแพร่กระจายมากโดยเฉพาะอย่างยิ่งในพื้นที่ชนบทของประเทศ อย่างไรก็ตามในวันที่ 8 มกราคม พ.ศ. 2562 รัฐบาลประสบความสำเร็จในการพัฒนาสิทธิมนุษยชนด้านการประมง โดยคณะกรรมาธิการยุโรปได้ให้ใบเขียวแก่ประเทศไทย เพื่อยืนยันว่าประเทศไทยเป็นประเทศที่ให้ความร่วมมือในการต่อต้านการทำประมงที่ผิดกฎหมาย ขาดการรายงาน และไร้การควบคุม
สิทธิทางการเมือง
หลังการรัฐประหารในประเทศไทย พ.ศ. 2557 ประชาชนถูกลิดรอนเสรีภาพในการแสดงออกและเดินทางอย่างรุนแรง มีบุคคลหนีคำสั่งเรียกให้มารายงานตัวและหมายจับของศาลทหารไปต่างประเทศหลายคน กองทัพสั่งห้ามการชุมนุมทางการเมืองและกิจกรรมของพรรคการเมือง พระราชบัญญัติการชุมนุมสาธารณะ พ.ศ. 2558 เป็นกฎหมายการชุมนุมฉบับใหม่ที่ออกมาหลังรัฐประหาร และมีเนื้อหาละเมิดสิทธิในการชุมนุมอย่างชัดเจน
ในการประท้วงในประเทศไทย พ.ศ. 2563–2564 มีการใช้พระราชกำหนดการบริหารราชการในสถานการณ์ฉุกเฉิน พ.ศ. 2548 เพื่อจำกัดการชุมนุม ทั้งที่ก่อนหน้านี้อ้างว่าใช้เพื่อควบคุมการระบาดทั่วของโควิด-19 ในประเทศเท่านั้น
การใช้กำลังเกินกว่าเหตุของกำลังความมั่นคง
สงครามยาเสพติดของรัฐบาลเมื่อ พ.ศ. 2546 เป็นเหตุให้มีวิสามัญฆาตกรรมกว่า 2,500 คน ที่ต้องสงสัยว่าเป็นผู้ค้ายาเสพติด ดู:
มีการรายงานปัญหาต่าง ๆ ในจังหวัดภาคใต้ เกี่ยวกับความไม่สงบในภาคใต้ของประเทศไทย โดยเฉพาะอย่างยิ่งในกรณีที่ได้รับความสนใจมาก ทนายความสิทธิมนุษยชนมุสลิม สมชาย นีละไพจิตร มีรายงานว่าถูกก่อกวน ขู่ จนหายสาบสูญโดยถูกบังคับไปในท้ายที่สุด เมื่อเดือนมีนาคม พ.ศ. 2547 หลังเขากล่าวหาว่าถูกทรมานโดยกำลังความมั่นคงของรัฐ ในวันที่ 28 เมษายน พ.ศ. 2547 ได้เกิดเหตุการณ์ทั่ว 4 จังหวัดชายแดนภาคใต้ มีผู้เสียชีวิตรวม 113 ศพ แบ่งเป็นประชาชนในพื้นที่หรือผู้ก่อความไม่สงบ 108 ศพ ทหารตำรวจ 5 ศพ ท่ามกลางการประกาศกฎอัยการศึกของกองทัพ แม้ว่าผู้เสียชีวิตทั้ง 108 รายเป็นผู้ก่อการไม่สงบแต่เจ้าหน้าที่ตำรวจและทหารได้สังหารพวกเขาในวันดังกล่าว
ใน พ.ศ. 2549 นายกรัฐมนตรี ทักษิณ ชินวัตร กล่าวว่า เขาเชื่อว่า สมชาย นีละไพจิตร เสียชีวิต และกำลังความมั่นคงของรัฐดูเหมือนจะมีส่วนรับผิดชอบ จนสุดท้ายมีตำรวจถูกกล่าวหาว่ามีส่วนในการเสียชีวิตของสมชาย นีละไพจิตร 5 นาย แม้ว่าการไต่สวนจะจบด้วยการพิพากษาลงโทษ 1 คน ซึ่งมีการกลับคำพิพากษาในชั้นอุทธรณ์ ในเดือนมีนาคม พ.ศ. 2554 คำตัดสินดังกล่าวถูกคณะกรรมาธิการสิทธิมนุษยชนเอเชียประณาม และอังคณา นีละไพจิตร ภรรยาของสมชาย ประกาศเจตนาของเธอว่าจะอุทธรณ์คดีต่อไปถึงชั้นฎีกา ต่อมาในวันที่ 29 ธันวาคม พ.ศ. 2558 ศาลฎีกาได้พิพากษา ยกฟ้อง
สิทธิของผู้ต้องหา
ผู้ต้องหาคดีความผิดต่อองค์พระมหากษัตริย์ไทยเผชิญกับอุปสรรคในการขอประกันตัวก่อนการพิจารณาคดี ทำให้หลายคนถูกคุมขังเป็นเวลาหลายเดือนก่อนมีการพิจารณาคดี มีผู้ต้องขังเสียชีวิตในการคุมขัง ทั้งแขวนคอตัวเอง และอีกคนผลชันสูตรพลิกศพแจ้งว่าติดเชื้อในกระแสเลือด เช่น สุริยัน สุจริตพลวงศ์ (หมอหยอง) ผู้ต้องขังในคดีนี้มักพบเห็นว่าเดินเท้าเปล่าและมีโซ่ล่ามข้อเท้าเมื่อนำตัวมาศาล
สิทธิของบุคคลที่มีความหลากหลายทางเพศ
ประเทศไทยขึ้นชื่อว่าเป็นประเทศที่อดกลั้นและเป็นมิตรต่อกลุ่มบุคคลที่มีความหลากหลายทางเพศมากที่สุดประเทศหนึ่งในทวีปเอเชีย โดยที่กิจกรรมทางเพศของเพศเดียวกันนั้นชอบด้วยกฎหมายมาตั้งแต่ พ.ศ. 2500 รัฐบาลไทยยังส่งเสริมให้นักท่องเที่ยวชาวต่างชาติท่องเที่ยวในประเทศไทยเพราะเป็นประเทศที่ต้อนรับกลุ่มบุคคลที่มีความหลากหลายทางเพศอย่างดี ทว่า การเลือกปฏิบัติและการดูถูกเหยียดหยามกลุ่มบุคคลที่มีความหลากหลายทางเพศก็ยังปรากฏอยู่กว้างขวางในสังคมไทย
การปฏิบัติต่อทหารเกณฑ์
องค์การนิรโทษกรรมสากลออกรายงานในปี 2562 อ้างอดีตทหารเกณฑ์ชาวไทย ระบุว่า ในกองทัพไทยมีการละเมิดสิทธิมนุษยชนทหารเกณฑ์หลายกรณีเป็นเรื่องปกติ เช่น การธำรงวินัยด้วยการทำร้ายร่างกายด้วยอาวุธ การล่วงละเมิดทางเพศ การลงโทษที่ดูหมิ่นศักดิ์ศรี รวมทั้งการข่มขืนกระทำชำเราทหารที่เป็นเกย์ และในเดือนมีนาคม 2563 กล่าวหาว่าทหารเกณฑ์ของไทยเผชิญกับการละเมิดอย่างเป็นสถาบันแต่ถูกทางการทหารปิดปากอย่างเป็นระบบ
การระบาดทั่วของโควิด-19 ในทวีปเอเชีย
โรคติดเชื้อไวรัสโคโรนา 2019ในทวีปเอเชีย เริ่มขึ้นที่เมืองอู่ฮั่น, มณฑลหูเป่ย, ประเทศจีน แล้วแพร่กระจายทั่วทวีป ทุกประเทศมีรายงานผู้ติดเชื้ออย่างน้อย 1 ราย ยกเว้นประเทศเกาหลีเหนือและประเทศเติร์กเมนิสถาน
ประเทศในทวีปเอเชียที่มีผู้ติดเชื้อมากที่สุดคือประเทศอินเดีย, รัสเซีย (ประเทศข้ามทวีป), ตุรกี, อิหร่าน และอินโดนีเซีย ส่วนประเทศที่มีรายงานผู้ติดเชื้อนอกประเทศจีนในช่วงแรก ได้แก่ ประเทศไทย, ญี่ปุ่น, เกาหลีใต้, ไต้หวัน และเวียดนาม แต่ประเทศเหล่านี้สามารถควบคุมโรคระบาดทั่วได้ จำนวนผู้เสียชีวิตสูงสุดคืออินเดีย, อิหร่าน, อินโดนีเซีย, ตุรกี และอิรัก ด้วยจำนวนผู้เสียชีวิตรวมกันมากกว่า 240,000 คน อย่างไรก็ตาม จำนวนผู้เสียชีวิตในประเทศเหล่านี้มักสูงกว่าตัวเลขรายงานจากทางการ
การจำกัดแคลอรี
การจำกัดแคลอรีหรือการจำกัดพลังงานเป็นข้อกำหนดอาหารที่ลดการบริโภคแคลอรีโดยไม่ก่อให้เกิดทุพโภชนาการหรือการลดสารอาหารสำคัญ "การลด" สามารถนิยามโดยสัมพัทธ์กับการบริโภคเดิมของผู้ป่วยก่อนจำกัดแคลอรีโดยเจตนา หรือโดยสัมพัทธ์กับบุคคลที่มีลักษณะรูปร่าง (body type) เดียวกัน
แนบ พหลโยธิน
แนบ พหลโยธิน (26 สิงหาคม พ.ศ. 2443 – 22 พฤศจิกายน พ.ศ. 2514) เป็นนักการเมืองชาวไทย หนึ่งในเจ็ดสมาชิกผู้ก่อตั้งคณะราษฎร ปฏิวัติสยามเปลี่ยนระบอบการปกครอง พ.ศ. 2475 สำเร็จขณะอายุ 32 ปี
ประวัติ
แนบ พหลโยธิน เป็นบุตรของ พลโท พระยาพหลโยธินรามินทรภักดี (นพ พหลโยธิน) บิดาเป็นพี่ชายของพันเอก พระยาพหลพลพยุหเสนา (พจน์ พหลโยธิน) จบการศึกษาจากโรงเรียนราชวิทยาลัย (โรงเรียน ภ.ป.ร. ราชวิทยาลัย ในพระบรมราชูปถัมภ์ ในปัจจุบัน) จบการศึกษาเนติบัณฑิต สำนัก เกรย์อิน ประเทศอังกฤษ
ระหว่างการศึกษาอยู่ยังประเทศอังกฤษนั้น ได้ร่วมกับนักเรียนไทยที่ประเทศอังกฤษ และประเทศฝรั่งเศสส่วนหนึ่ง ก่อตั้งคณะราษฎรขึ้นมา โดยที่แนบ ถือเป็นสมาชิกรุ่นแรก ที่มีด้วยกันทั้งหมด 7 คน ซึ่งนอกจากนายแนบแล้ว ยังประกอบด้วย ปรีดี พนมยงค์, ร้อยโท แปลก ขีตตะสังคะ, จรูญ สิงหเสนี, ประยูร ภมรมนตรี, ร้อยโท ทัศนัย มิตรภักดี และตั้ว ลพานุกรม
งานการเมือง
ในการประชุมครั้งแรกที่บ้านพักเลขที่ 9 ถนนซอมเมอราร์ด กรุงปารีส เมื่อวันที่ 5 กุมภาพันธ์ พ.ศ. 2469 ที่นานถึง 4 คืน 5 วันติดต่อกัน ที่ประชุมมีมติให้ปรีดี เป็นหัวหน้า และได้มอบหมายให้แนบ เป็นผู้ดูแลครอบครัวของเหล่าสมาชิกที่เหลือ หากการปฏิวัติไม่สำเร็จ เนื่องจากแนบนั้นมีฐานะทางเศรษฐกิจดีกว่าคนอื่น เพราะได้รับมรดกจากบิดา โดยจะไม่ให้แนบออกหน้ามากนักในการปฏิวัติ นอกจากนี้แล้ว แนบยังเป็นผู้แนะนำและรับรอง ทวี บุณยเกตุ นักเรียนการเกษตร ให้เข้าเป็นหนึ่งในสมาชิกคณะราษฎรด้วย
เมื่อเดินทางกลับมาถึงประเทศไทย แนบเป็นผู้ที่ทาบทาม พันเอก พระยาพหลพลพยุหเสนา จเรทหารปืนใหญ่ผู้เป็นอา ให้เข้าร่วมเป็นสมาชิกดวย และรับสถานะเป็นหัวหน้าคณะราษฎร เนื่องด้วย แนบนั้นมีศักดิ์เป็นหลานชายของ พันเอก พระยาพหลฯ โดยเป็นบุตรชายของพระยาพหลโยธินรามินทรภักดี พี่ชายของ พันเอก พระยาพหลฯ
ก่อนการเปลี่ยนแปลงปกครองไม่นาน ทวีได้ถูกย้ายไปรับราชการที่จังหวัดขอนแก่น จึงไม่มีโอกาสได้ติดต่อกับสมาชิกคนอื่น ๆ แนบจึงเป็นผู้ส่งโทรเลขไปหา เพื่อแจ้งวัน-เวลาในการปฏิบัติการ
หลังเปลี่ยนแปลงการปกครองแล้ว แนบได้รับแต่งตั้งให้ดำรงตำแหน่ง คณะกรรมการราษฎร และสมาชิกสภาผู้แทนราษฎร (ส.ส.) อันถือเป็นชุดแรก และยังได้รับตำแหน่งรัฐมนตรี (ลอย) อีกด้วย แต่ก็ต้องพ้นจากตำแหน่งในวันที่ 1 เมษายน พ.ศ. 2476 ด้วยการประกาศพระราชกฤษฎีกาปิดสภา ของพระยามโนปกรณ์นิติธาดา นายกรัฐมนตรี ซึ่งเป็นความขัดแย้งกันระหว่างนายกรัฐมนตรีและคณะรัฐมนตรีที่ส่วนใหญ่เป็นสมาชิกคณะราษฎร ซึ่งแนบได้พ้นออกจากตำแหน่งพร้อมกับพระยาประมวญวิชาพูล, หลวงเดชสหกรณ์, ตั้ว ลพานุกรม และปรีดี พนมยงค์ ก่อนที่จะกลับมารับตำแหน่งอีกครั้งหลังการรัฐประหารเมื่อวันที่ 20 มิถุนายน พ.ศ. 2476 โดยการนำของ พ.อ.พระยาพหลพลพยุหเสนา
แนบ สมรสกับคุณหญิงสไบ พหลโยธิน มีธิดาหนึ่งคนชื่อ ธนี พหลโยธิน
ถึงแก่อนิจกรรม
แนบ พหลโยธิน ถึงแก่กรรมในปลายปี พ.ศ. 2514 พระราชพิธีพระราชทานเพลิงศพ มีขึ้น ณ เมรุวัดธาตุทอง ในวันที่ 12 มกราคม พ.ศ. 2515 สิริอายุ 71 ปี
พ.ศ. 1181
พุทธศักราช 1181 ใกล้เคียงกับ ค.ศ. 638
อนุสรณ์ ศรีชาหลวง
อนุสรณ์ ศรีชาหลวง เป็นนักฟุตบอลชาวไทย โดยเล่นในตำแหน่งกองหน้า ให้กับปลวกแดง ยูไนเต็ด ในไทยลีก 3 เขาเคยติดทีมชาติไทยชุดเยาวชนอายุไม่เกิน 19 ปี ชิงแชมป์แห่งชาติเอเชียที่ราชอาณาจักรซาอุดีอาระเบีย
ประวัติ
อนุสรณ์ ศรีชาหลวง เกิดวันที่ 8 ตุลาคม พ.ศ. 2532 ที่จังหวัดสุรินทร์ มีชื่อเล่นว่าแม็ค เข้ารับการศึกษาชั้นประถมที่โรงเรียนปราสาทศึกษาคาร และศึกษาต่อในชั้นมัธยมต้นที่โรงเรียนประสาทวิทยาคาร โดยเข้าร่วมการแข่งขันกีฬาเยาวชนแห่งชาติให้จังหวัดสุรินทร์ ก่อนจะย้ายมาเรียนมัธยมปลายที่โรงเรียนราชวินิตบางแก้วจนจบม.6
เดือน มีนาคม พ.ศ. 2550 ในช่วงที่เขาเรียนที่โรงเรียนราชวินิตบางแก้วได้ร่วมแข่งขันกีฬาเยาวชนแห่งชาติอีกครั้ง ในกีฬาเยาวชนแห่งชาติ ครั้งที่ 23 ที่จังหวัดสุราษฎร์ธานี แต่คราวนี้เล่นให้ทีมฟุตบอลจังหวัดสมุทรปราการ และลงเล่นฟุตบอลรายการไพรม์มินิสเตอร์ คัพ และฟุตบอลนักเรียนรุ่นอายุ16ปี และเลื่อนขึ้นมาเล่นในรุ่น 18ปี ประเภท ก.แต่ได้แค่รองแชมป์ จากนั้นยังช่วยให้สถาบันคว้าแชมป์ฟุตบอล7คน 7สีได้อีกด้วย
เมืองทอง-หนองจอก ยูไนเต็ด
หลังจบฤดูกาล 2551 สโมสรธนาคารกรุงเทพที่คว้าอันดับ14ในลีกต้องตกชั้น สโมสรจึงตัดสินใจยุบทีม อนุสรณ์ ศรีชาหลวงจึงย้ายมาเล่นให้กับเมืองทอง-หนองจอก ยูไนเต็ดในฤดูกาล 2552 และลงสนามในลีกนัดแรกให้ต้นสังกัดเมื่อวันที่ 5 เมษายน 2552 ในนัดที่เสมอกับแบงค็อก ยูไนเต็ด 2-2 ที่สนามธันเดอร์โดมโดยลงมาเป็นตัวสำรองของมาเน่ มุสตาฟากองหน้าชาวเซเนกัลของทีม
จบฤดูกาล อนุสรณ์ ศรีชาหลวง ที่เป็นกองหน้าตัวสำรองของทีมได้โอกาสลงสนามแค่ 8 นัดและไม่สามารถยิงประตูในไทยแลนด์พรีเมียร์ลีกฤดูกาลนั้นได้
ทีทีเอ็ม เอฟซี-พิจิตร
เดือนพฤศจิกายน พ.ศ. 2552 อนุสรณ์ ศรีชาหลวง ย้ายมาเล่นให้กับสโมสรทีทีเอ็ม เอฟซี-พิจิตร ในรูปแบบยืมตัว โดยลงเล่นภายใต้การคุมทีมของประจักษ์ เวียงสง และได้เสื้อหมายเลข 12
การลงเล่นที่สโมสรทีทีเอ็ม อนุสรณ์ ไม่ได้รับโอกาสลงเล่นมากนัก ก่อนจะถูกยกเลิกสัญญายืมตัวในช่วงเลกที่ 2
อาร์มี่ ยูไนเต็ด
เดือนกรกฎาคม พ.ศ. 2554 อนุสรณ์ ศรีชาหลวง ที่หมดสัญญากับสโมสรเพื่อนตำรวจ ได้ย้ายมาเล่นให้กับสโมสรอาร์มี ยูไนเต็ด ในครึ่งฤดูกาลหลังของไทยพรีเมียร์ลีก 2554 โดยเล่นภายใต้การคุมทีมของธนเดช ฟูประเสริฐ
ยโสธร ยูไนเต็ด
เดือนกุมภาพันธ์ พ.ศ. 2555 อนุสรณ์ ศรีชาหลวง ย้ายลงมาเล่นในลีกระดับล่างอย่างเอไอเอส ลีกภูมิภาค ดิวิชั่น 2 ฤดูกาล 2555 เป็นครั้งแรก โดยย้ายมาร่วมทีมยโสธร ยูไนเต็ด ภายใต้การคุมทีมของจงกิจ เพิ่มทรัพย์และลงสนามให้ยโสธร ยูไนเต็ดนัดแรกในเกมส์ดิวิชั่น 2 ภาคตะวันออกเฉียงเหนือ เมื่อวันที่ 14 กุมภาพันธ์ พ.ศ. 2555 โดยเป็นการออกไปเยือนสโมสรร้อยเอ็ด ยูไนเต็ด ที่สนามกีฬากลางจังหวัดร้อยเอ็ด ซึ่งทีมของเขาแพ้ไป 1-0
หลังจากนั้นเขายิงประตูแรกในลีกให้ยโสธรได้ในวันที่ 25 กุมภาพันธ์ พ.ศ. 2555 ในเกมส์ที่เปิดสนามกีฬากลางจังหวัดยโสธร พบกับหนองบัวลำภู เอฟซี โดยเขายิงให้ทีมขึ้นนำ 2-0 ก่อนจบลงด้วยการถล่มทีมเยือนไป 4-0
ต่อมาไม่นานอนุสรณ์ ศรีชาหลวงประสบปัญหาบาดเจ็บหัวเข่าต้องพักฟื้นและไม่ได้ลงสนามเป็นเวลานาน ก่อนจะถูกยกเลิกสัญญาไปในราวเดือนกรกฎาคม พ.ศ. 2555
นครราชสีมา มาสด้า
เดือนมกราคม พ.ศ. 2556 อนุสรณ์ ได้ย้ายมาร่วมสโมสรนครราชสีมา-มาสด้า เอฟซี ในการแข่งขันยามาฮ่า ลีก 1 ฤดูกาล 2556 แต่ต้องตกเป็นตัวสำรอง และไม่ถูกส่งลงสนามเลยแม้แต่นัดเดียว เมื่อสโมสรซื้อตัวผู้เล่นมาเพิ่มอีกในเลกที่ 2 อนุสรณ์ ศรีชาหลวงจึงถูกปล่อยให้ทีมอื่นยืมตัวไปใช้งาน
ราชนาวี
ปลายเดือน กรกฎาคม พ.ศ. 2556 อนุสรณ์ ศรีชาหลวง ย้ายมาร่วมทีมราชนาวีในรูปแบบยืมตัวในช่วงเวลาที่เหลือของฤดูกาล 2556 และลงสนามให้ราชนาวี นัดแรกในวันที่ 14 สิงหาคม พ.ศ. 2556 ในเกมส์ที่เสมอกับสโมสรภูเก็ต เอฟซี 1-1 ที่สนามราชนาวี สัตหีบ โดยถูกเปลี่ยนตัวลงมาแทนโคจิม่า เซยะ ในนาทีที่ 90 หลังจากนั้นไม่สามารถแย่งตำแหน่งในทีมได้ และไม่ได้ลงสนามในช่วงเวลาที่เหลืออีกเลย หลังจบฤดูกาลอนุสรณ์ ศรีชาหลวงจึงถูกปล่อยตัวออกจากทีมในที่สุด
พิษณุโลก ทีเอสวาย เอฟซี
อนุสรณ์ ศรีชาหลวง ย้ายมาเล่นให้กับสโมสรพิษณุโลก ทีเอสวาย เอฟซี ใน ลีกดิวิชัน 1 ฤดูกาล 2557 โดยได้เสื้อหมายเลข 8 และลงสนามในลีกนัดแรกวันที่ 23 กุมภาพันธ์ 2557 ในเกมส์ยามาฮ่า ลีก 1 ฤดูกาล 2557 ที่ทีมเสมอกับขอนแก่น เอฟซี 2-2 ที่สนามพิจิตร สเตเดี้ยม โดยถูกเปลี่ยนตัวลงมาแทนนวพล ตันตระเสนีย์ ในนาทีที่ 92 และได้ลงสนามในดิวิชั่น 1 ให้สโมสรแค่ 6 นัด ก่อนจะหมดสัญญากับสโมสรหลังจบครึ่งฤดูกาลแรก
สมุทรสาคร เอฟซี
เดือน มกราคม พ.ศ. 2558 อนุสรณ์ ย้ายมาเล่นในลีกภูมิภาค ดิวิชั่น 2 อีกครั้ง กับสโมสรสมุทรสาคร เอฟซี โดยลงเล่นภายใต้การคุมทีมของประเสริฐ เฉยไธสง
วันที่ 15 กุมภาพันธ์ พ.ศ. 2558 อนุสรณ์ ศรีชาหลวง ลงสนามให้สมุทรสาคร เอฟซี เป็นนัดแรกในการแข่งขันลีกภูมิภาค ดิวิชั่น 2 โซนภาคกลางตะวันตก ที่พบกับสโมสรเพชรบุรี เอฟซี ที่สนามกีฬากลางจังหวัดสมุทรสาคร โดยเขายิงได้ 1 ประตูในการลงเล่นนัดแรก และช่วยให้สโมสรต้นสังกัดเปิดบ้านเอาชนะไปได้ 2-0 ซึ่งประตูดังกล่าวเป็นการกลับมายิงประตูได้อีกครั้งในรอบ 3 ปีของเขาอีกด้วย
ต่อมาวันที่ 29 มีนาคม พ.ศ. 2558 อนุสรณ์ ยิงประตูชัยในลีก ช่วยให้สมุทรสาคร เอฟซี เปิดบ้านเอาชนะสโมสรเกร็คคู ลูกทัพฟ้า 2-1 และมายิงอีก 1 ประตู ในนัดที่บุกไปถล่ม ซีคเคอร์ เอฟซี 6-1 ที่สนามกีฬามหาวิทยาลัยราชภัฏวไลยอลงกรณ์
ผลงาน
ทีมชาติไทย
กฤษณ์ กาญจนกุญชร
กฤษณ์ กาญจนกุญชร (เกิด 14 ตุลาคม 2491) กรรมการในคณะกรรมการมูลนิธิโรงพยาบาลสมเด็จพระยุพราช อธิบดีกรมราชเลขานุการในพระองค์ อดีตราชเลขาธิการในพระองค์พระบาทสมเด็จพระเจ้าอยู่หัว กรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ อดีตปลัดกระทรวงการต่างประเทศ อดีตกรรมการในคณะกรรมการผู้สูงอายุแห่งชาติ  และอดีตสมาชิกสภานิติบัญญัติแห่งชาติ พ.ศ. 2549
การทำงาน
ดร.กฤษณ์ กาญจนกุญชร เริ่มเข้ารับราชการเป็นเลขานุการตรี กรมสนธิสัญญาและกฎหมาย ,ผู้อำนวยการกองส่งเสริมเศรษฐกิจสัมพันธ์และความร่วมมือ กรมเศรษฐกิจ รองอธิบดีกรมสนธิสัญญาและกฎหมาย ,ปี 2532 เป็นอัครราชทูต สถานเอกอัคราชทูต ณ กรุงวอชิงตัน ,เอกอัครราชทูตประจำกระทรวง ,อธิบดีกรมสนธิสัญญาและกฎหมาย ,ปีพ.ศ. 2538 ดำรงตำแหน่งเอกอัครราชทูตประจำสำนักงานสหประชาชาติ ณ นครเจนีวา ,อธิบดีกรมสนธิสัญญาและกฎหมาย ครั้งที 2 ,อธิบดีกรมเอเชียตะวันออก ,รองปลัดกระทรวงการต่างประเทศ ,เอกอัครราชทูต ณ กรุงปารีส ,ปี 2547 เป็นปลัดกระทรวงการต่างประเทศ ,มีนาคม ปี 2550 เป็นเอกอัครราชทูต ณ กรุงวอชิงตัน สหรัฐอเมริกา ต่อมา ปี พ.ศ. 2551 มีพระบรมราชโองการแต่งตั้งเป็นรองราชเลขาธิการ สำนักราชเลขาธิการ
ในอดีต ดร.กฤษณ์ กาญจนกุญชร เป็นอดีตกรรมการธนาคาร กรุงไทย จำกัด (มหาชน) และสมาชิกสภานิติบัญญัติแห่งชาติ ระหว่างวันที่ 12 ตุลาคม 2549-1 เมษายน 2550 และจากนั้น ดร. กฤษณ์ กาญจนกุญชร ได้เข้าปฏิบัติหน้าที่ตำแหน่งราชเลขาธิการ สำนักราชเลขาธิการ ตามพระบรมราชโองการแต่งตั้ง สืบต่อจากอาสา สารสิน เมื่อวันที่ 1 ตุลาคม 2555 และรวมทั้งเป็นกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์
ในปี พ.ศ. 2555 มีการเปลี่ยนแปลงสถานะของสำนักราชเลขาธิการ ไปจัดตั้งเป็นกรมราชเลขานุการในพระองค์ สังกัดสำนักพระราชวัง พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งเขาเป็นราชเลขานุการในพระองค์ ระดับ 11 เทียบเท่าเลขาธิการพระราชวัง ตั้งแต่วันที่ 1 ตุลาคม พ.ศ. 2555
เครื่องราชอิสริยาภรณ์
​
เทปการมีเพศสัมพันธ์ของผู้มีชื่อเสียง
เทปการมีเพศสัมพันธ์ของผู้มีชื่อเสียง (celebrity sex tape) เป็นเทปหรือคลิปที่ถ่ายบันทึกกิจกรรมทางเพศของบุคคลที่มีชื่อเสียง เช่น นักร้อง พิธีกร นักกีฬา นักแสดง ที่มีชื่อเสียง ร่วมกับคู่ขา ทั้งนี้ บุคคลที่มีชื่อเสียงในที่นี้ไม่รวมถึงผู้ที่เป็นนักแสดงหนังโป๊อยู่ก่อนแล้ว
เซ็กส์เทปอาจหาได้ทางอินเทอร์เน็ตหรือลักลอบขาย แต่ในบางครั้งก็มีการวางขายถูกต้องตามกฎหมายให้กับผู้ชม
กฤษณพงศ์ กีรติกร
กฤษณพงศ์ กีรติกร (11 พฤศจิกายน พ.ศ. 2489 - ) ประธานกรรมการในคณะกรรมการนโยบายกองทุนสนับสนุนการวิจัย ประธานกรรมการคณะกรรมการจัดทำยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ นายกสภามหาวิทยาลัยเกษตรศาสตร์ อดีตรัฐมนตรีช่วยว่าการกระทรวงศึกษาธิการ อดีตเลขาธิการคณะกรรมการการอุดมศึกษา ประธานกรรมการสถานศึกษาขั้นพื้นฐานโรงเรียนเตรียมอุดมศึกษา อดีตที่ปรึกษาโรงเรียนมหิดลวิทยานุสรณ์ (องค์การมหาชน) กรรมการกฤษฎีกา กรรมการในคณะกรรมการควบคุมมหาวิทยาลัยอัสสัมชัญ และอดีตอธิการบดีมหาวิทยาลัยเทคโนโลยีพระจอมเกล้าธนบุรี
ประวัติ
กฤษณพงศ์ กีรติกร หรือ ดร.กฤษณพงศ์ กีรติกร เป็นบุตรของนายเกรียง กีรติกร อดีตรัฐมนตรีว่าการกระทรวงศึกษาธิการในรัฐบาลนายสัญญา ธรรมศักดิ์ กับนางพวงเพ็ชร กีรติกร เคยได้รับรางวัลพระราชทาน เนื่องในการสอบได้เป็นที่ 1 ของประเทศไทย ในระดับมัธยมศึกษาตอนปลาย สายวิทยาศาสตร์ เมื่อปี พ.ศ. 2507 แล้วจึงไปศึกษาต่อ ณ สหราชอาณาจักร เมื่อกลับมาประเทศไทยได้ดำรงตำแหน่งในหลายหน่วยงาน อาทิ รองผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ อธิการบดีมหาวิทยาลัยเทคโนโลยีพระจอมเกล้าธนบุรี และ เลขาธิการสำนักงานคณะกรรมการการอุดมศึกษา
กฤษณพงศ์ กีรติกร เป็นพี่ชายต่างมารดาของ ดร.กัญญวิมว์ กีรติกร อดีตผู้อำนวยการศูนย์พันธุวิศวกรรมและเทคโนโลยีชีวภาพแห่งชาติ
การศึกษา
นอกจากนี้ ดร.กฤษณพงศ์ กีรติกร ยังสำเร็จการศึกษาหลังปริญญาเอก ได้รับประกาศนียบัตรหลังปริญญาเอก Cert. Alternative Energy จาก มหาวิทยาลัยฟลอริดา สหรัฐอเมริกา
การทำงาน
ดร.กฤษณพงศ์ กีรติกร เริ่มรับราชการที่สถาบันเทคโนโลยีพระจอมเกล้าธนบุรี และได้เลื่อนตำแหน่งก้าวหน้าเรื่อยมา อาทิ หัวหน้าภาควิชาวิศวกรรมไฟฟ้า ประธานสายวิชาเทคโนโลยีวัสดุ คณบดีคณะวิศวกรรมศาสตร์ คณบดีคณะพลังงานและวัสดุ รักษาการคณบดีคณะเทคโนโลยีสารสนเทศ รองอธิการบดีฝ่ายวิจัยและวิเทศสัมพันธ์ และตำแหน่งอธิการบดีมหาวิทยาลัยเทคโนโลยีพระจอมเกล้าธนบุรี